लय संग्रौला

लय संग्रौला नेपाली टेलिभिजनको क्षेत्रमा चिनिएको व्यक्तित्व हुनुहुन्छ। उहाँले नेपाल टेलिभिजनको स्थापनादेखि २०६५ सम्म काम गर्नुभयो। २०४१ सालदेखि २०६५मा उहाँ नायब प्रबन्धक बन्नुभएको थियो। उहाँलाई सानोपर्दा (टेलिभिजन) का निर्माता, निर्देशक र कलाकारका रूपमा चिनिन्छ। उहाँले सानोपर्दाका ६ सय जति चलचित्र र टेलिश्रृंखला निर्देशन गर्नुभएको छ। 

लयको जन्म २०१३ वैशाख १ गते तेह्रथुम जिल्लाको आठर्राईमा भएको हो। उहाँका पिताको नाम जीवनाथ र माताको नाम धनमाया हो। उहाँहरू आठ दाजुभाई र छ दिदीबहिनी जन्मनुभएको हो। लय काहिलो छोरा हो। 

उहाँले लेखेका गीतको एल्बम 'कल्पवृक्ष' आएको छ। जर्मनी, चीन, सिंगापुर, मलेसिया, रुस, थाइल्याण्ड, दक्षिण कोरिया, हङकङ आदि मुलुक पुग्नुभएको छ।